Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Mesélj Nekem! – Mesés teadélutánok – Generációs mesék – Téli családi együttlétek – zene,mese és dramatikus elemek felhasználásával lelki egészségvédelem – pozitív érzelmi viszonyok

**Tevékenységek:** Nagymamák mesélnek nekünk – Téli családi együttlétek – tollfosztás

**Tevékenység résztvevője:**

Mészáros Dávid Alapiskola és Óvoda - „Bogárvilág Óvodája“

**Dátum:** 2020.01.20.

**Felelősök a beszélgetés megszervezéséért:**

Bréda Szilvia

Lancz Mónika

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Megszerettetni a gyermekekkel a könyveket * Megismertetni a gyemekeket a régi hagyomáyokkal * Értelmi képességek fejlesztése, pozitív élményszerzés * A tevékenységek során alakuljon a gyerekek hallása, beszédkészsége; * a külső világ tevékeny megismertetése során fejlődjön szociális-, együttműködő-, értelmi-, verbális képessége. * Az óvoda által szervezett programokon a szülők, nagyszülők bevonása az óvodai életbe * A jó partneri kapcsolat, kölcsönös bizalom, segítőszándék kialakítása a család és az óvoda között. |
| **Tevékenység feladata:** | * A természetes gyermeki kíváncsiság felkeltése, kielégítése tapasztalatszerzéssel, * A mesékkel kapcsolatos érzések képi kifejezése * Kiváltott érzelmek folyamatos megfigyelése, mérések * Meséken keresztül a könyvek szeretete * Régi hagyományok felelevenítése - tollfosztás |
| **Szervezés:** | * Feltételek megteremtése |
| **Módszerek:** | * Beszélgetés, megfigyelés |
| **Eszközök:** | * Mesekönyv, libatoll, tálak... |
| **Kapcsolódó tevékenységek:** | * Virtuális meskönyv készítése nagymamák bevonásával * Tollfosztás nagymamákkal * Az én családom – bemutatás fényképalbum segítségével |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

Az óvodásokkal a hét folyamán a családról beszélgettünk, családi történetek volt a téma. Már jó ideje szerettük volna az óvodásaink számára feleleveníteni a régmúlt idők téli foglalatosságát,a tollfosztást és a hozzá kapcsolódó történeteket, hagyományokat. Megszólítottuk a nagymamákat és nagyon örültünk, mert örömmel vették a felkérést és így január 20-án valóra válhatott régi tervünk.

**Megvalósítás:**

Magdus néni és Erzsi néni meséltek nekünk a gyerekkori élményeikről. Ragaszkodva a hagyományőrzéshez felvettük a népviseleti ruhánkat is, de kendőt nem kötöttünk. Régen kendőben fosztottak az asszonyok, hogy ne menjen tele a hajuk tollal. Körbe ültük a csoportszobában a hosszú leterített asztalt és hallgattuk a nagymamák történeteit, miközben megtanultuk, hogyan kell tollat fosztani. Megtudtuk, hogy régen a tollfosztás csak az asszonyok, lányok téli esti programja volt, ott készítették el a majdan eladó sorban lévő lány stafírungját. Hogy gyorsabban teljen az idő, a tollfosztást beszélgetéssel, mesékkel, pletykálkodással színesítték. Így a gyerekek is élvezték az esti tevékenységet, de a férfiak is megtalálták a módját, hogy ne maradjanak ki belőle, csibészkedtek. Pl. a fosztás végéhez közeledve fogtak egy verebet és elrejtették a tollkupac alá. A veréb össze-vissza csapdosott, a toll pedig össze-vissza szállt. A gyerekek eddig számukra ismeretlen fogalmakal is megismerkedtek, mint a stafírung, pihetoll, tollasbál...és még sorolhatnám. A tollfosztásunk végén, ugyanúgy mint régen, a házigazda zsíros kenyérrel, 1-2 féle süteménnyel, teával köszönte meg a tollfosztóknak a segítséget, ami nálunk a csoportszobában sem maradhatott el. A tollfosztás befejeztével még nem ért véget a délelőtti programunk, a nagymamák elhozták a régi kedvenc mesekönyvüket, amiből felolvastak a kis óvodásoknak, akik tátott szájjal hallgatták a mesét.

**Reflexió:**

Nagyon jó volt feleleveníteni a régi hagyományainkat , elidőzni a régmúlt időben, ha csak egy pár órára is, és képzeletben, gondolatban nagyszüleink gyerekkori élményeit újra élni. Hiszen a mai kor gyermekének ez már csak mese, de csodálatos mese, mellyel nagyon sok új ismerettel lettek gazdagabbak. A családi történetekkel való ismerkedés élmény volt, amit meg kell ismételni!

Nagymácséd, 2020.01.20.

Bréda Szilvia

Projekt koordinátor

.................................